title: Neuvoston päätös 2012/35/YUTP, annettu 23 päivänä tammikuuta 2012 , Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               24.1.2012

               FI

               Euroopan unionin virallinen lehti

               L 19/22

         NEUVOSTON PÄÄTÖS 2012/35/YUTP,
   annettu 23 päivänä tammikuuta 2012,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi Irania koskevista rajoittavista toimenpiteistä 27 päivänä helmikuuta 2007 yhteisen kannan 2007/140/YUTP (1), jolla pantiin täytäntöön Yhdistyneiden Kansakuntien turvallisuusneuvoston päätöslauselma, jäljempänä ‧päätöslauselma‧, 1737 (2006).

               (2)

               Neuvosto hyväksyi 23 päivänä huhtikuuta 2007 yhteisen kannan 2007/246/YUTP (2), jolla pantiin täytäntöön päätöslauselma 1747 (2007).

               (3)

               Neuvosto hyväksyi 7 päivänä elokuuta 2008 yhteisen kannan 2008/652/YUTP (3), jolla pantiin täytäntöön päätöslauselma 1803 (2008).

               (4)

               Neuvosto hyväksyi 26 päivänä heinäkuuta 2010 päätöksen 2010/413/YUTP (4), jolla pantiin täytäntöön päätöslauselma 1929 (2010).

               (5)

               Neuvosto toisti 1 päivänä joulukuuta 2011 olevansa vakavasti ja entistä enemmän huolissaan Iranin ydinohjelman luonteesta ja erityisesti Kansainvälisen atomienergiajärjestön (IAEA) raportissa esitetyistä havainnoista, jotka liittyvät Iranin toimintaan sotilaskäyttöön tarkoitetun ydinteknologian kehittämiseksi. Näiden huolenaiheiden johdosta ja Eurooppa-neuvoston 23 päivänä lokakuuta 2011 antaman julkilausuman mukaisesti neuvosto päätti laajentaa nykyisiä pakotteita tarkastelemalla läheisessä yhteistyössä kansainvälisten kumppanien kanssa lisätoimenpiteitä, joihin kuuluu Iranin rahoitusjärjestelmään voimakkaasti vaikuttavia sekä liikennealan ja energia-alan toimenpiteitä, islamilaisen vallankumouskaartin (IRGC) vastaisia toimenpiteitä sekä toimia muilla aloilla.

               (6)

               Eurooppa-neuvosto vahvisti 9 päivänä joulukuuta 2011 neuvoston 1 päivänä joulukuuta 2011 antamat päätelmät ja pyysi neuvostoa jatkamaan työtään, joka koskee Iranin vastaisten unionin rajoittavien toimenpiteiden soveltamisalan laajentamista ensisijaisena asiana.

               (7)

               Tässä yhteydessä on tarkoituksenmukaista kieltää uusien sellaisten tuotteiden, aineiden, laitteiden, tavaroiden ja teknologian toimitus, myynti tai siirto Iraniin, joilla voidaan edistää uraanin rikastamiseen liittyvää toimintaa, jälleenkäsittelyä tai raskasveteen liittyvää toimintaa Iranissa, ydinasejärjestelmien kehittämistä tai muun sellaisiin asioihin liittyvän toiminnan jatkamista, joista IAEA on ilmoittanut olevansa huolestunut tai joiden se on todennut olevan ratkaisematta, tai muita joukkotuhoaseohjelmia. Tähän kieltoon olisi sisällytettävä kaksikäyttötuotteet ja -teknologia.

               (8)

               Koska Iranin energia-alan tuottamien tulojen ja Iranin ydinalan toimien, joihin liittyy joukkotuhoaseiden leviämisen vaara, rahoituksen välillä on mahdollinen yhteys, ja koska kemiallisissa prosesseissa käytettävillä laitteilla ja aineilla, joita tarvitaan toisaalta petrokemian teollisuudessa ja toisaalta tietyissä arkaluonteisissa ydinpolttoainekiertoon liittyvissä toimissa, on paljon yhteistä, kuten päätöslauselmassa 1929 (2010) korostetaan, öljy- ja maakaasuteollisuuden avainaloilla tai petrokemianteollisuudessa käytettävien uusien keskeisten laitteiden ja teknologian myynti, toimitus tai siirto Iraniin olisi kiellettävä. Jäsenvaltioiden olisi myös kiellettävä kaikki uudet investoinnit petrokemian alaan Iranissa.

               (9)

               Lisäksi raakaöljyn ja öljytuotteiden sekä petrokemian tuotteiden osto, tuonti ja kuljetus Iranista olisi kiellettävä.

               (10)

               Kullan, jalometallien ja timanttien myynti Iranin hallitukselle, osto siltä tai välittäminen sen hyväksi olisi myös kiellettävä.

               (11)

               Iranin valuuttayksikön määräisten vasta painettujen tai vasta lyötyjen taikka liikkeeseen laskemattomien seteleiden ja metallirahan toimittaminen Iranin keskuspankille tai sen hyödynnettäväksi olisi kiellettävä.

               (12)

               Lisäksi olisi määrättävä Iranin keskuspankkiin kohdistuvia rajoittavia toimenpiteitä ottaen huomioon, että se osallistuu toimiin, joilla yritetään kiertää Iranin vastaisia pakotteita.

               (13)

               Maahanpääsyä koskevat rajoitukset sekä varojen ja taloudellisten resurssien jäädyttäminen olisi ulotettava eräisiin muihin henkilöihin ja yhteisöihin, jotka antavat Iranin hallitukselle tukea, jonka avulla se jatkaa ydinalan toimia, joihin liittyy joukkotuhoaseiden leviämisen vaara, tai ydinasejärjestelmien kehittämistä, erityisesti henkilöihin ja yhteisöihin, jotka antavat Iranin hallitukselle rahoitus-, logistista tai materiaalista tukea.

               (14)

               IRGC:n jäseniin sovellettuja maahanpääsyä koskevia rajoituksia ja varojen jäädyttämistä ei pitäisi enää rajoittaa koskemaan ainoastaan vanhempia jäseniä vaan niitä voitaisiin soveltaa myös muihin IRGC:n jäseniin.

               (15)

               Lisäksi uusia henkilöitä ja yhteisöjä olisi lisättävä päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.

               (16)

               Unionin lisätoimet ovat tarpeen tiettyjen toimenpiteiden panemiseksi täytäntöön,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan neuvoston päätös 2010/413/YUTP seuraavasti:

               1.

               Korvataan 1 artiklan 1 kohdan e alakohta seuraavasti:

                           "e)

                           muut kuin a alakohdassa tarkoitetut, kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta 5 päivänä toukokuuta 2009 annetun neuvoston asetuksen (EY) N:o 428/2009 (5) liitteessä I luetteloidut kaksikäyttötuotteet ja -teknologia, paitsi eräät mainitun neuvoston asetuksen liitteessä I olevan ryhmän 5 osaan 1 ja 2 kuuluvat tuotteet.

               2.

               Lisätään artiklat seuraavasti:
               "3 a artikla
               1.   Kielletään iranilaisen raakaöljyn ja iranilaisten öljytuotteiden tuonti, osto ja kuljetus.
               Unioni toteuttaa tarvittavat toimenpiteet sen määrittämiseksi, mitkä tuotteet kuuluvat tämän säännöksen soveltamisalaan.
               2.   Kielletään iranilaisen raakaöljyn ja iranilaisten öljytuotteiden tuontiin unioniin, ostoon ja kuljetukseen liittyvien rahoituksen tai rahoitustuen, mukaan lukien johdannaiset, sekä vakuutusten ja jälleenvakuutusten myöntäminen suoraan tai välillisesti.
               3 b artikla
               1.   Kielletään iranilaisten petrokemian tuotteiden tuonti, osto ja kuljetus.
               Unioni toteuttaa tarvittavat toimenpiteet sen määrittämiseksi, mitkä tuotteet kuuluvat tämän säännöksen soveltamisalaan.
               2.   Kielletään sekä iranilaisten petrokemian tuotteiden tuontiin, ostoon ja kuljetukseen liittyvien rahoituksen tai rahoitustuen sekä vakuutusten ja jälleenvakuutusten myöntäminen suoraan tai välillisesti.
               3 c artikla
               1.   Edellä 3 a artiklassa säädetyt kiellot eivät rajoita ennen 23 päivänä tammikuuta 2012 tehtyjen sopimusten täytäntöönpanoa 1 päivään heinäkuuta 2012 saakka eivätkä mainittujen sopimusten täytäntöönpanemiseksi tarvittavien sellaisten liitännäissopimusten soveltamista, jotka tehdään ja pannaan täytäntöön viimeistään 1 päivänä heinäkuuta 2012.
               2.   Edellä 3 a artiklassa säädetyt kiellot eivät rajoita sellaisten velvoitteiden täytäntöönpanoa, jotka perustuvat ennen 23 päivänä tammikuuta 2012 tehtyihin sopimuksiin tai mainittujen sopimusten täytäntöönpanemiseksi tarvittaviin liitännäissopimuksiin, jos iranilaisen raakaöljyn ja öljytuotteiden toimituksella tai niiden toimituksen tuottamalla hyödyllä vähennetään jäsenvaltioiden alueella oleville tai niiden lainkäyttövaltaan kuuluville henkilöille tai yhteisöille maksamatta olevia määriä ennen 23 päivänä tammikuuta 2012 tehtyjen sopimusten osalta, jos kyseisissä sopimuksissa erityisesti määrätään sellaisista maksuista.
               3 d artikla
               1.   Edellä 3 b artiklassa säädetyt kiellot eivät rajoita ennen 23 päivänä tammikuuta 2012 tehtyjen sopimusten täytäntöönpanoa 1 päivään toukokuuta 2012 saakka eivätkä mainittujen sopimusten täytäntöönpanemiseksi tarvittavien sellaisten liitännäissopimusten soveltamista, jotka tehdään ja pannaan täytäntöön viimeistään 1 päivänä toukokuuta 2012, jos kyseisissä sopimuksissa erityisesti määrätään sellaisista maksuista.
               2.   Edellä 3 b artiklassa säädetyt kiellot eivät rajoita sellaisten velvoitteiden täytäntöönpanoa, jotka perustuvat ennen 23 päivänä tammikuuta 2012 tehtyihin sopimuksiin tai mainittujen sopimusten täytäntöönpanemiseksi tarvittaviin liitännäissopimuksiin, jos raakaöljyn ja öljytuotteiden toimituksella tai niiden toimituksen tuottamalla hyödyllä vähennetään jäsenvaltioiden alueella oleville tai niiden lainkäyttövaltaan kuuluville henkilöille tai yhteisöille maksamatta olevia määriä ennen 23 päivänä tammikuuta 2012 tehtyjen sopimusten osalta, jos kyseisissä sopimuksissa erityisesti määrätään sellaisista maksuista."

               3.

               Lisätään artiklat seuraavasti:
               "4 a artikla
               1.   Kielletään keskeisten laitteiden ja teknologian myynti, toimitus tai siirto Iranissa toimivalle petrokemian teollisuudelle tai tällä alalla Iranin ulkopuolella toimiville iranilaisille tai iranilaisomistuksessa oleville yrityksille jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lainkäyttövallan alaisia aluksia tai ilma-aluksia käyttäen, riippumatta siitä, ovatko ne peräisin jäsenvaltioiden alueelta.
               Unioni toteuttaa tarvittavat toimenpiteet sen määrittämiseksi, mitkä tuotteet kuuluvat tämän säännöksen soveltamisalaan.
               2.   Kielletään seuraavien tarjoaminen Iranin petrokemian teollisuudessa toimiville yrityksille Iranissa tai tällä alalla Iranin ulkopuolella toimiville iranilaisille tai iranilaisomistuksessa oleville yrityksille:

                           a)

                           edellä 1 kohdassa tarkoitettuja keskeisiä laitteita ja teknologiaa koskeva tekninen apu tai koulutus ja muut palvelut;

                           b)

                           rahoituksen tai rahoitustuen myöntäminen keskeisten laitteiden ja teknologian myyntiin, toimitukseen, siirtoon tai vientiin 1 kohdan mukaisesti, tai niihin liittyvän teknisen avun tai koulutuksen antaminen.

                     3.   Kielletään tietoinen tai tarkoituksellinen osallistuminen toimintaan, jonka tarkoituksena tai tuloksena on 1 ja 2 kohdassa tarkoitettujen kieltojen kiertäminen.
               4 b artikla
               1.   Edellä 4 artiklan 1 kohdassa säädetty kielto ei rajoita tuotteiden toimitukseen liittyvien sellaisten velvoitteiden täytäntöönpanoa, jotka perustuvat ennen 26 päivää heinäkuuta 2010 tehtyihin sopimuksiin.
               2.   Edellä 4 artiklassa säädetyt kiellot eivät rajoita sellaisten velvoitteiden täytäntöönpanoa, jotka perustuvat ennen 26 päivää heinäkuuta 2010 tehtyihin sopimuksiin ja koskevat jäsenvaltioihin sijoittautuneiden yritysten Iranissa ennen kyseistä päivää tekemiä investointeja.
               3.   Edellä 4 a artiklan 1 kohdassa säädetty kielto ei rajoita tuotteiden toimitukseen liittyvien sellaisten velvoitteiden täytäntöönpanoa, jotka perustuvat ennen 23 päivänä tammikuuta 2012 tehtyihin sopimuksiin.
               4.   Edellä 4 a artiklassa säädetyt kiellot eivät rajoita sellaisten velvoitteiden täytäntöönpanoa, jotka perustuvat ennen 23 päivänä tammikuuta 2012 tehtyihin sopimuksiin ja koskevat jäsenvaltioihin sijoittautuneiden yritysten Iranissa ennen kyseistä päivää tekemiä investointeja.
               4 c artikla
               Kielletään kullan ja jalometallien sekä timanttien suora tai epäsuora myynti ja kuljettaminen Iranin hallitukselle, sen julkisyhteisöille, yhtiöille ja virastoille sekä Iranin keskuspankille, samoin kuin niiden puolesta tai johdolla toimiville henkilöille ja yhteisöille tai näiden omistuksessa tai määräysvallassa oleville yhteisöille, sekä kullan, jalometallien ja timanttien suora tai välillinen osto mainituilta tahoilta tai välitys mainittujen tahojen hyväksi.
               Unioni toteuttaa tarvittavat toimenpiteet sen määrittämiseksi, mitkä tuotteet kuuluvat tämän säännöksen soveltamisalaan.
               4 d artikla
               Kielletään Iranin valuuttayksikön määräisten vasta painettujen tai vasta lyötyjen taikka liikkeeseen laskemattomien seteleiden ja metallirahan toimittaminen Iranin keskuspankille tai sen hyväksi."

               4.

               Lisätään artikla seuraavasti:
               "6 a artikla
               Kielletään

                           a)

                           rahoituslainojen tai -luottojen myöntäminen Iranin petrokemian teollisuudessa toimiville yrityksille Iranissa tai tällä teollisuudenalalla Iranin ulkopuolella toimiville iranilaisille tai iranilaisomistuksessa oleville yrityksille;

                           b)

                           osuuden tai lisäosuuden hankkiminen Iranin petrokemian teollisuudessa Iranissa toimivista yrityksistä tai tällä teollisuudenalalla Iranin ulkopuolella toimivista iranilaisista tai iranilaisomistuksessa olevista yrityksistä, mukaan lukien tällaisten yritysten hankkiminen kokonaan ja osuuteen oikeuttavien osakkeiden ja arvopapereiden hankkiminen;

                           c)

                           yhteisyritysten perustaminen Iranin petrokemian teollisuudessa Iranissa toimivien yritysten kanssa sekä näiden yritysten valvonnassa olevien tytäryhtiöiden tai osakkuusyhtiöiden kanssa."

               5.

               Korvataan 7 artikla seuraavasti:
               "7 artikla
               1.   Edellä olevan 6 artiklan a ja b kohdassa säädetyt kiellot:

                           i)

                           eivät rajoita sellaisten velvoitteiden täytäntöönpanoa, jotka perustuvat ennen 26 päivää heinäkuuta 2010 tehtyihin sopimuksiin;

                           ii)

                           eivät estä lisäosuuden hankkimista, jos kyseinen lisäosuus on ennen 26 päivää heinäkuuta 2010 tehtyyn sopimukseen perustuva velvoite.

                     2.   Edellä olevan 6 a artiklan a ja b kohdassa säädetyt kiellot

                           i)

                           eivät rajoita sellaisten velvoitteiden täytäntöönpanoa, jotka perustuvat ennen 23 päivänä tammikuuta 2012 tehtyihin sopimuksiin;

                           ii)

                           eivät estä lisäosuuden hankkimista, jos kyseinen lisäosuus on ennen 23 päivänä tammikuuta 2012 tehtyyn sopimukseen perustuva velvoite."

               6.

               Muutetaan 19 artiklan 1 kohta seuraavasti:

                           a)

                           Korvataan b alakohta seuraavasti:

                                       "b)

                                       muut henkilöt, jotka eivät sisälly liitteeseen I ja jotka osallistuvat Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, tai joilla on välitön yhteys tällaiseen toimintaan tai jotka antavat tukea tällaiselle toiminnalle, myös osallistumalla kiellettyjen tuotteiden, tavaroiden, laitteiden, aineiden ja teknologian hankintaan, tai niiden puolesta tai johdolla toimivat henkilöt tai henkilöt, jotka ovat avustaneet nimettyjä henkilöitä tai yhteisöjä päätöslauselmien 1737 (2006), 1747 (2007), 1803 (2008) ja 1929 (2010) määräysten tai tämän päätöksen säännösten kiertämisessä tai rikkomisessa sekä muut IRGC:n jäsenet, liitteessä II olevan luettelon mukaisesti."

                           b)

                           Lisätään alakohta seuraavasti:

                                       "c)

                                       muut henkilöt, jotka eivät sisälly liitteeseen I ja jotka antavat tukea Iranin hallitukselle, ja heitä lähellä olevat henkilöt, liitteessä II olevan luettelon mukaisesti."

               7.

               Muutetaan 20 artikla seuraavasti:

                           a)

                           Muutetaan 1 kohta seuraavasti:

                                       i)

                                       Korvataan b alakohta seuraavasti:

                                                   "b)

                                                   henkilöt ja yhteisöt, jotka eivät sisälly liitteeseen I ja jotka osallistuvat Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, tai joilla on välitön yhteys tällaiseen toimintaan tai jotka antavat tukea tällaiselle toiminnalle, myös osallistumalla kiellettyjen tuotteiden, tavaroiden, laitteiden, aineiden ja teknologian hankintaan, tai niiden puolesta tai johdolla toimivat henkilöt tai yhteisöt tai niiden omistuksessa tai määräysvallassa, myös laittomin keinoin, olevat yhteisöt, tai henkilöt ja yhteisöt, jotka ovat avustaneet nimettyjä henkilöitä tai yhteisöjä päätöslauselmien 1737 (2006), 1747 (2007), 1803 (2008) ja 1929 (2010) määräysten tai tämän päätöksen säännösten kiertämisessä tai rikkomisessa, sekä muut IRGC:n ja IRISL:n jäsenet ja yhteisöt sekä niiden omistuksessa tai määräysvallassa olevat taikka niiden puolesta toimivat yhteisöt, joiden luettelo on liitteessä II."

                                       ii)

                                       Lisätään alakohta seuraavasti:

                                                   "c)

                                                   muut henkilöt ja yhteisöt, jotka eivät sisälly liitteeseen I ja jotka antavat tukea Iranin hallitukselle, ja näitä lähellä olevat henkilöt ja yhteisöt, liitteessä II olevan luettelon mukaisesti."

                           b)

                           Lisätään kohta seuraavasti:
                           "4 a.   Liitteessä II olevaan luetteloon kuuluvien henkilöiden ja yhteisöjen osalta voidaan tehdä poikkeuksia myös sellaisten varojen ja taloudellisten resurssien kohdalla, jotka maksetaan kansainvälisen oikeuden nojalla koskemattomuutta nauttivan diplomaatti- tai konsuliedustuston tai kansainvälisen järjestön tilille tai tililtä, jos tällaiset maksut on tarkoitettu käytettäviksi kyseisen diplomaatti- tai konsuliedustuston tai kansainvälisen järjestön virallisiin tarkoituksiin."

                           c)

                           Lisätään kohdat seuraavasti:
                           "7.   Edellä olevia 1 ja 2 kohtaa ei sovelleta Iranin keskuspankin suorittamaan tai sen välityksellä suoritettuun sen nimeämispäivän jälkeen vastaanotettujen ja jäädytettyjen varojen tai taloudellisten resurssien siirtoon taikka Iranin keskuspankin sen nimeämispäivän jälkeen suorittamaan tai sen välityksellä suoritettuun varojen tai taloudellisten resurssien siirtoon, jos tällainen siirto liittyy nimeämättömän rahoituslaitoksen suorittamaan erityiseen kauppasopimukseen perustuvaan maksuun, edellyttäen, että asianomainen jäsenvaltio on tapauskohtaisesti todennut, että 1 kohdassa tarkoitettu henkilö tai yhteisö ei ole suoraan tai välillisesti maksun saaja.
                           8.   Edellä olevaa 1 kohtaa ei sovelleta Iranin keskuspankin suorittamaan tai sen välityksellä suoritettuun jäädytettyjen varojen tai taloudellisten resurssien siirtoon, jos tällaisella siirrolla on tarkoitus lisätä jäsenvaltioiden lainkäyttövaltaan kuuluvien rahoituslaitosten maksuvalmiutta kaupan rahoittamista varten, edellyttäen, että asianomainen jäsenvaltio on sallinut siirron.
                           9.   Edellä oleva 2 kohta ei estä Iranin keskuspankkia suorittamasta maksuja, jotka liittyvät sopimusten täytäntöönpanoon 3a ,3 b, 3 c ja 3d artiklan mukaisesti.
                           10.   Edellä olevia 1 ja 2 kohtaa ei estä liitteen II luettelossa olevaa Bank Tejaratia kahden kuukauden jakson aikana sen nimeämispäivästä suorittamasta maksua sen nimeämispäivän jälkeen vastaanotetuista ja jäädytetyistä varoista tai taloudellisista resursseista taikka vastaanottamasta sen nimeämispäivän jälkeen maksua, jos tällainen maksu liittyy erityiseen kauppasopimukseen perustuvaan maksuun, edellyttäen, että asianomainen jäsenvaltio on tapauskohtaisesti todennut, että 1 kohdassa tarkoitettu henkilö tai yhteisö ei ole suoraan tai välillisesti maksun saaja.
                           11.   Edellä olevat 7, 8, 9 ja 10 kohta eivät rajoita tämän artiklan 3, 4. 4 a, 5 ja 6 kohdan ja 10 artiklan 3 kohdan soveltamista."

               8.

               Korvataan 24 artiklan 2 kohta seuraavasti:
               "2.   Jos neuvosto päättää kohdistaa henkilöön tai yhteisöön 19 artiklan 1 kohdan b ja c alakohdassa ja 20 artiklan 1 kohdan b ja c alakohdassa tarkoitettuja toimenpiteitä, se muuttaa liitettä II vastaavasti."

               9.

               Korvataan 25 artiklan 2 kohta seuraavasti:
               "2.   Liitteet I ja II sisältävät myös saatavilla olevat, kyseessä olevien henkilöiden ja yhteisöjen tunnistamiseksi tarvittavat tiedot, jotka liitteen I osalta on toimittanut turvallisuusneuvosto tai komitea. Henkilön osalta tällaisia tietoja voivat olla nimi, peitenimet mukaan lukien, syntymäaika ja -paikka, kansalaisuus, passin ja henkilökortin numero, sukupuoli, osoite, jos se on tiedossa, ja työtehtävä tai ammatti. Yhteisön osalta tällaisia tietoja voivat olla nimi, rekisteröintiaika ja -paikka, rekisterinumero ja toimipaikka. Liitteissä I ja II mainitaan myös päivä, jona henkilö tai yhteisö on nimetty."

               10.

               Korvataan 26 artiklan 2 ja 3 kohta seuraavasti:
               "2.   Toimenpiteitä, jotka koskevat 3 a artiklassa säädettyä kieltoa tuoda, ostaa tai kuljettaa iranilaista raakaöljyä ja iranilaisia öljytuotteita, tarkistetaan viimeistään 1 päivänä toukokuuta 2012, erityisesti ottaen asianmukaisesti huomioon muissa maissa kuin Iranissa tuotetun raakaöljyn ja tuotettujen öljytuotteiden saatavuus ja toimitusten rahoitusehdot jäsenvaltioiden energiahuollon jatkuvuuden varmistamiseksi.
               3.   Edellä olevan 19 artiklan 1 kohdan b ja c alakohdassa ja 20 artiklan 1 kohdan b ja c alakohdassa tarkoitettuja toimenpiteitä tarkastellaan säännöllisin väliajoin ja vähintään 12 kuukauden välein. Niiden soveltaminen lopetetaan kyseessä olevien henkilöiden ja yhteisöjen osalta, jos neuvosto päättää 24 artiklassa tarkoitettua menettelyä noudattaen, että edellytykset niiden soveltamiseksi eivät enää täyty."

         2 artikla
   1.   Lisätään tämän päätöksen liitteessä I luetellut henkilöt ja yhteisöt päätöksen 2010/413/YUTP liitteessä II olevaan luetteloon.
   2.   Poistetaan tämän päätöksen liitteessä II lueteltu yhteisö päätöksen 2010/413/YUTP liitteessä II olevasta luettelosta.
   3.   Muutetaan päätöksen 2010/413/YUTP liitteessä II olevat kohdat tämän päätöksen liitteen III mukaisesti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä tammikuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 61, 28.2.2007, s. 49.

      (2)  EUVL L 106, 24.4.2007, s. 67.

      (3)  EUVL L 213, 8.8.2008, s. 58.

      (4)  EUVL L 195, 27.7.2010, s. 39.

      (5)  EUVL L 134, 29.5.2009, s. 1."

      LIITE I

         Luettelo 2 artiklan 1 kohdassa tarkoitetuista henkilöistä ja yhteisöistä

      I.   Ydinalaan tai ballistisiin ohjuksiin liittyvään toimintaan osallistuvat henkilöt ja yhteisöt

      B.   Yhteisöt

                  Nimi

                  Tunnistetiedot

                  Perusteet

                  Luetteloon merkitsemisen päivä

                  1.

                  Iranin keskuspankki (alias Iranin islamilaisen tasavallan keskuspankki)

                              Postiosoite: Mirdamad Blvd., NO.144, Tehran, Islamic Republic of Iran

                              P.O. Box: 15875 / 7177

                              Puhelinvaihde: +98 21 299 51

                              Sähkeosoite: MARKAZBANK

                              Telex: 216 219-22

                              MZBK IR SWIFT-osoite: BMJIIRTH

                              Verkkosivusto: http://www.cbi.ir

                              Sähköposti: G.SecDept@cbi.ir

                  Osallistunut pakotteiden kiertämiseen liittyviin toimiin

                  23.1.2012

                  2.

                  Bank Tejarat

                              Postiosoite: Taleghani Br. 130, Taleghani Ave.

                              P.O.Box: 11365 - 5416, Tehran

                              Puh.: 88826690

                              Telex.: 226641 TJTA IR.

                              Faksi: 88893641

                              Verkkosivusto: http://www.tejaratbank.ir

                  Bank Tejarat on Iranin valtion omistuksessa oleva pankki, joka on välittömällä tavalla edistänyt Iranin ydinvoimaan liittyviä pyrkimyksiä. Esimerkiksi vuonna 2011 Bank Tejarat osallistui kymmenien miljoonien dollarien siirtoon avustaakseen YK:n nimeämää Iranin ydinenergiajärjestöä (AEOI) sen pyrkimyksissä hankkia uraanioksidia (yellowcake). AEOI on Iranin keskeinen ydinteknologian tutkimus- ja kehitysjärjestö, joka johtaa halkeamiskelpoisten aineiden tuotanto-ohjelmien toteuttamista.
                  Bank Tejarat on myös avustanut nimettyjä iranilaisia pankkeja kansainvälisten pakotteiden kiertämisessä, esimerkiksi osallistumalla liiketoimintaan yhdessä YK:n nimeämän Shahid Hemmat Industrial Groupin peiteyhtiöiden kanssa.
                  Bank Tejarat on myös tukenut Iranin islamilaisen vallankumouskaartin, YK:n nimeämän puolustusteollisuuden järjestön (Defense Industries Organisation, DIO) ja YK:n nimeämän MODAFL:n tytäryhtiöiden ja sivuyhtiöiden toimintaa suorittamalla viime vuosina rahoituspalveluja EU:n nimeämille Bank Mellatille ja Iranin vientikehityspankille (EDBI).

                  23.1.2012

                  3.

                  Tidewater (alias Tidewater Middle East Co.)

                  Postiosoite: No. 80, Tidewater Building, Vozara Street, Next to Saie Park, Tehran, Iran

                  Islamilaisen vallankumouskaartin omistuksessa tai määräysvallassa

                  23.1.2012

                  4.

                  Turbine Engineering Manufacturing (TEM) (alias T.E.M. Co.)

                  Postiosoite: Shishesh Mina Street, Karaj Special Road, Tehran, Iran

                  Nimetyn Iran Aircraft Industries -yhtiön käyttämä peiteyhtiö salaisia hankintoja varten.

                  23.1.2012

                  5.

                  Sad Export Import Company (alias SAD Import & Export Company)

                  Postiosoite: Haftom Tir Square, South Mofte Avernue, Tour Line No; 3/1, Tehran, Iran
                  P.O. Box 1584864813 Tehran, Iran,

                  Nimetyn Defence Industries Organization (DIO)-organisaation käyttämä peiteyhtiö. Osallistuu aseiden siirtoihin Syyriaan. Yhtiön havaittu osallistuneen myös laittomiin aseiden siirtoihin M/V Monchegorsk-aluksella.

                  23.1.2012

                  6.

                  Rosmachin

                  Postiosoite: Haftom Tir Square, South Mofte Avenue, Tour Line No; 3/1, Tehran, Iran
                  P.O. Box 1584864813 Tehran, Iran

                  Sad Export Import Companyn peiteyhtiö. Osallistuu laittomiin aseiden siirtoihin M/V Monchegorsk-aluksella.

                  23.1.2012

            II.   Islamilainen vallankumouskaarti (IRGC)

      A.   Henkilöt

                  Nimi

                  Tunnistetiedot

                  Perusteet

                  Luetteloon merkitsemisen päivä

                  1.

                  Ali Ashraf NOURI

                  IRGC:n apulaiskomentaja, IRGC:n poliittisen osaston päällikkö

                  23.1.2012

                  2.

                  Hojatoleslam Ali SAIDI (alias Hojjat- al-Eslam Ali Saidi tai Saeedi

                  Ylimmän hengellisen johtajan edustaja IRGC:ssa

                  23.1.2012

                  3.

                  Amir Ali Haji ZADEH (alias Amir Ali Hajizadeh)

                  IRGC:n ilmavoimien komentaja, prikaatikenraali

                  23.1.2012

      B.   Yhteisöt

                  Nimi

                  Tunnistetiedot

                  Perusteet

                  Luetteloon merkitsemisen päivämäärä

                  1.

                  Behnam Sahriyari Trading Company

                  Postiosoite: Ziba Buidling, 10th Floor, Northern Sohrevardi Street, Tehran, Iran

                  Lähettänyt kaksi konttia erilaisia ampuma-aseita Iranista Syyriaan toukokuussa 2007 YK:n turvallisuusneuvoston päätöslauselman 1747(2007) kappaleen 5 vastaisesti.

                  23.1.2012

            III.   Iranin islamilaisen tasavallan linjavarustamo (IRISL)

      B.   Yhteisöt

                  Nimi

                  Tunnistetiedot

                  Perusteet

                  Luetteloon merkitsemisen päivämäärä

                  1.

                  BIIS Maritime Limited

                  Postiosoite: 147/1 St. Lucia, Valletta, Malta

                  Nimetyn Irano Hindin omistuksessa tai määräysvallassa

                  23.1.2012

                  2.

                  Darya Delalan Sefid Khazar Shipping Company (Iran) (alias Khazar Sea Shipping Lines tai Darya-ye Khazar Shipping Company tai Khazar Shipping Co. tai KSSL tai Daryaye Khazar (Kaspianmeri) Co. tai Darya-e-khazar shipping Co.

                  Postiosoite: M. Khomeini St., Ghazian, Bandar Anzil, Gilan, IranNo. 1, End of Shahid Mostafa Khomeini St., Tohid Square, Bandar Anzali, 1711-324, Iran

                  IRISL:n omistuksessa tai määräysvallassa

                  23.1.2012

      LIITE II

         2 artiklan 2 kohdassa tarkoitettu yhteisö

      Syracuse S.L

      LIITE III

         2 artiklan 3 kohdassa tarkoitettu yhteisö

                  Nimi

                  Tunnistetiedot

                  Perusteet

                  Luetteloon merkitsemisen päivämäärä

                  1.

                  Hanseatic Trade Trust & Shipping (HTTS) GmbH

                  Postiosoite: Schottweg 7, 22087 Hamburg, Germany; Opp 7th Alley, Zarafshan St, Eivanak St, Qods Township; HTTS GmbH,

                  IRISL:n määräysvallassa ja/tai toimii sen puolesta. HTTS on rekisteröity samaan osoitteeseen kuin IRISL Europe GmbH Hampurissa, ja sen johtaja Naser Baseni työskenteli aikaisemmin IRISL:ssä.

                  23.1.2012

                  2.

                  Oasis Freight Agency

                  Postiosoite: Al Meena Street, Opposite Dubai Ports & Customs, 2nd Floor, Sharaf Building, Dubai UAE; Sharaf Building, 1st Floor, Al Mankhool St., Bur Dubai, P.O. Box 5562, Dubai, United Arab Emirates; Sharaf Building, No. 4, 2nd Floor, Al Meena Road, Opposite Customs, Dubai, United Arab Emirates, Kayed Ahli Building, Jamal Abdul Nasser Road (Parallel to Al Wahda St.), P.O. Box 4840, Sharjah, United Arab Emirates

                  Toimi IRISL:n puolesta Yhdistyneissä arabiemiirikunnissa. Sen tilalla toimii Good Luck Shipping Company, joka on myös nimetty IRISL:n puolesta toimivana.

                  23.1.2012


title: Neuvoston päätös (EU) 2016/1392, annettu 12 päivänä heinäkuuta 2016, säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn Euroopan yhteisön ja Monacon ruhtinaskunnan välisen sopimuksen muutospöytäkirjan allekirjoittamisesta Euroopan unionin puolesta ja sen väliaikaisesta soveltamisesta

text:
               19.8.2016

               FI

               Euroopan unionin virallinen lehti

               L 225/1

         NEUVOSTON PÄÄTÖS (EU) 2016/1392,
   annettu 12 päivänä heinäkuuta 2016,
   säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavista toimenpiteistä tehdyn Euroopan yhteisön ja Monacon ruhtinaskunnan välisen sopimuksen muutospöytäkirjan allekirjoittamisesta Euroopan unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 115 artiklan yhdessä sen 218 artiklan 5 kohdan ja 8 kohdan toisen alakohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 14 päivänä toukokuuta 2013 komission aloittamaan Monacon ruhtinaskunnan kanssa neuvottelut muutoksesta Euroopan yhteisön ja Monacon ruhtinaskunnan väliseen sopimukseen säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavista toimenpiteistä (1), jäljempänä ’sopimus’, jotta kyseisessä sopimuksessa voitaisiin ottaa huomioon maailmanlaajuisella tasolla sovitut pyrkimykset edistää automaattista tietojenvaihtoa kansainvälisenä standardimenettelynä.

               (2)

               Neuvottelujen tuloksena syntynyt sopimuksen muutospöytäkirjan, jäljempänä ’muutospöytäkirja’, teksti on neuvoston antamien neuvotteluohjeiden mukainen, koska sillä yhtenäistetään sopimus automaattista tietojenvaihtoa koskevan viimeaikaisen kansainvälisen kehityksen kanssa, toisin sanoen Taloudellisen yhteistyön ja kehityksen järjestön (OECD) laatiman globaalin standardin kanssa, joka koskee finanssitilitietojen automaattista vaihtoa verotusasioissa. Unioni, jäsenvaltiot ja Monacon ruhtinaskunta ovat aktiivisesti osallistuneet OECD:n maailmanlaajuisen foorumin työhön mainitun standardin kehittämisen ja täytäntöönpanon tukemiseksi. Sopimuksen teksti, sellaisena kuin se on muutettuna muutospöytäkirjalla, muodostaa oikeusperustan globaalin standardin täytäntöönpanolle unionin ja Monacon ruhtinaskunnan välisissä suhteissa.

               (3)

               Muutospöytäkirja olisi allekirjoitettava.

               (4)

               Monacon ruhtinaskunnan OECD:n maailmanlaajuisessa foorumissa esittämät linjaukset huomioon ottaen muutospöytäkirjaa olisi sovellettava väliaikaisesti 1 päivästä tammikuuta 2017, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa säästöjen tuottamien korkotulojen verotusta koskevassa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan Euroopan yhteisön ja Monacon ruhtinaskunnan välisen sopimuksen muutospöytäkirja unionin puolesta sillä varauksella, että mainitun muutospöytäkirjan tekeminen saatetaan päätökseen.
   Muutospöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa muutospöytäkirja unionin puolesta.
   3 artikla
   Muutospöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti 1 päivästä tammikuuta 2017 vastavuoroisuusperiaatetta noudattaen.
   Neuvoston puheenjohtaja ilmoittaa unionin puolesta Monacon ruhtinaskunnalle aikomuksestaan soveltaa muutospöytäkirjaa väliaikaisesti 1 päivästä tammikuuta 2017 vastavuoroisuusperiaatetta noudattaen.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä heinäkuuta 2016.

            Neuvoston puolesta

            Puheenjohtaja

         P. KAŽIMÍR

      (1)  EUVL L 19, 21.1.2005, s. 55.


Avis juridique important

|

31996D0205

96/205/EY: Neuvoston päätös, tehty 20 päivänä marraskuuta 1995, Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välisen yhteistyötä koskevan alueidenvälisen puitesopimuksen tiettyjen määräysten väliaikaisesta soveltamisesta

Virallinen lehti nro L 069 , 19/03/1996 s. 0001 - 0001

NEUVOSTON PÄÄTÖS,tehty 20 päivänä marraskuuta 1995,Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välisen yhteistyötä koskevan alueidenvälisen puitesopimuksen tiettyjen määräysten väliaikaisesta soveltamisesta (1) (96/205/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon komission ehdotuksen,sekä katsoo, ettäyhteisö ja eteläiset yhteismarkkinat (Mercosur) ovat sitoutuneet antamaan yksityiskohtaiset säännöt Europaan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välistä yhteistyötä koskevan alueidenvälisen puitesopimuksen, sopimuspuolten välistä kaupallista yhteistyötä sekä tätä yhteistyötä varten määrättyä toimielinten perusrakennetta koskevien tiettyjen määräysten pikaiseksi soveltamiseksi, jaodotettaessa sopimuksen voimaantuloa varten tarvittavien menettelyjen loppuun saattamista näiden määräysten väliaikaisella soveltamisella myötävaikutetaan yhteisön ja Mercosurin välisten tiiviimpien kaupallisten siteiden edistämiseen,ON PÄÄTTÄNYT SEURAAVAA:1 artiklaHyväksytään yhteisön puolesta yhteisön ja Mercosurin välinen kirjeenvaihto, jossa määrätään Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välisen yhteistyötä koskevan alueidenvälisen puitesopimuksen tiettyjen määräysten väliaikaisesta soveltamisesta.Kirjeenvaihdon teksti on tämän päätöksen liitteenä.2 artiklaKomissio edustaa yhteisöä elimissä, joista määrätään sopimuksen 27 ja 29 artiklassa.3 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 20 päivänä marraskuuta 1995.Neuvoston puolestaJ. SOLANAPuheenjohtaja(1) Yhteistyötä koskeva alueidenvälinen puitesopimus Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välillä on allekirjoitettu edellyttäen, että se tehdään Madridissa 15 ja 31 päivän joulukuuta 1995 välisenä aikana.


Avis juridique important

|

41995D0400

95/400/EHTY: Neuvostossa kokoontuneiden jäsenvaltioiden hallitusten edustajien päätös, tehty 2 päivänä lokakuuta 1995, tiettyjen terästuotteiden tuonnista Saksan uusiin osavaltioihin Venäjän federaatiosta ja Ukrainasta tehdyn päätöksen 95/130/EHTY muuttamisesta

Virallinen lehti nro L 237 , 06/10/1995 s. 0006 - 0006

NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,tehty 2 päivänä lokakuuta 1995,tiettyjen terästuotteiden tuonnista Saksan uusiin osavaltioihin Venäjän federaatiosta ja Ukrainasta tehdyn päätöksen 95/130/EHTY muuttamisesta (95/400/EHTY) NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT,yhteisymmärryksessä komission kanssa,OVAT PÄÄTTÄNEET SEURAAVAA:1 artikla Muutetaan päätöksen 95/130/EHTY (1) 1 artikla seuraavasti:määrä "430 000 tonnin" korvataan määrällä "480 000 tonnin".2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Luxemburgissa 2 päivänä lokakuuta 1995.J. SOLANAPuheenjohtaja(1) EYVL N:o L 85, 19.4.1995, s. 44


title: 2013/398/EU: Neuvoston ja neuvostossa kokoontuneiden jäsenvaltioiden hallitusten edustajien päätös, annettu 20 päivänä joulukuuta 2012 , Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen allekirjoittamisesta Euroopan unionin puolesta ja sen väliaikaisesta soveltamisesta

text:
               2.8.2013

               FI

               Euroopan unionin virallinen lehti

               L 208/1

         NEUVOSTON JA NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,
   annettu 20 päivänä joulukuuta 2012,
   Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen allekirjoittamisesta Euroopan unionin puolesta ja sen väliaikaisesta soveltamisesta
   (2013/398/EU)
   EUROOPAN UNIONIN NEUVOSTO JA NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan ja 8 kohdan ensimmäisen alakohdan kanssa,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Komissio on neuvotellut unionin ja sen jäsenvaltioiden puolesta Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen, jäljempänä ’sopimus’, noudattaen neuvoston ja neuvostossa kokoontuneiden Euroopan unionin jäsenvaltioiden hallitusten edustajien 8 päivänä huhtikuuta 2008 tekemää päätöstä komission valtuuttamisesta aloittamaan neuvottelut. Neuvottelut saatiin menestyksekkäästi päätökseen, kun sopimus parafoitiin 30 päivänä heinäkuuta 2012.

               (2)

               Koska sopimus sisältää sekä unionin että jäsenvaltioiden toimivaltaan kuuluvia osia, neuvoston ja jäsenvaltioiden olisi tiiviin yhteistyön ja yhtenäisyyden varmistamiseksi kansainvälisissä suhteissa hyväksyttävä tämä päätös yhteisesti. Päätöksellä pyritään lisäksi varmistamaan yhdenmukainen soveltaminen sopimuksen 22 artiklalla perustetun sekakomitean puitteissa.

               (3)

               Tiiviin yhteistyön ja yhtenäisyyden varmistamiseksi suunniteltujen sääntöjen olisi sisällettävä selkeät ohjeet edustuksesta "paikan päällä", muun muassa vahvistaen yhteisen lähestymistavan tärkeyden. Jaetun toimivallan piiriin kuuluvan sopimuksen osalta näiden sääntöjen olisi silti täysimääräisesti noudatettava unionin ja jäsenvaltioiden välistä toimivallan jakoa sekä unionin menettelyjä, myös siltä osin kuin kyse on unionin kannan omaksumisesta ja unionin edustuksesta sekakomiteassa.

               (4)

               Sopimus olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         OVAT HYVÄKSYNEET TÄMÄN PÄÄTÖKSEN:
   1 artikla
   Allekirjoittaminen
   Annetaan lupa allekirjoittaa Euroopan unionin ja sen jäsenvaltioiden sekä Israelin valtion hallituksen välinen Euro–Välimeri-ilmailusopimus unionin puolesta sillä varauksella, että sopimuksen tekeminen saatetaan päätökseen. Sopimuksen teksti on liitetty tähän päätökseen.
   2 artikla
   Allekirjoittamista koskeva valtuutus
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Väliaikainen soveltaminen
   Unioni ja sen jäsenvaltiot soveltavat sopimusta väliaikaisesti sen allekirjoittamispäivästä sopimuksen voimaantuloon asti sisäisten menettelyidensä ja/tai kansallisen lainsäädäntönsä mukaisesti (1).
   4 artikla
   Sekakomitea
   1.   Euroopan unionia ja sen jäsenvaltioita edustavat sopimuksen 22 artiklalla perustetussa sekakomiteassa komission ja jäsenvaltioiden edustajat.
   2.   Sekakomiteassa esitettävän unionin kannan, jota jäsenvaltiot tukevat, unionin yksinomaiseen toimivaltaan kuuluvien sellaisten asioiden osalta, jotka eivät edellytä päätöstä, jolla on oikeusvaikutuksia, vahvistaa komissio, ja tämä kanta ilmoitetaan ennalta neuvostolle ja jäsenvaltioille.
   3.   Sekakomiteassa esitettävän unionin ja sen jäsenvaltioiden kannan sellaisten muiden kuin 2 kohdassa tarkoitettujen asioiden osalta, jotka eivät edellytä päätöstä, jolla on oikeusvaikutuksia, vahvistavat komissio ja jäsenvaltiot yhteisesti.
   4.   Sellaisiin sekakomitean päätöksiin, joilla on oikeusvaikutuksia ja jotka koskevat unionin yksinomaiseen toimivaltaan kuuluvia asioita, unionin kannan hyväksyy neuvosto jäsenvaltioiden tukemana komission ehdotuksesta määräenemmistöllä, jolleivät Euroopan unionista tehdyssä sopimuksessa ja Euroopan unionin toiminnasta tehdyssä sopimuksessa määrätyt sovellettavat äänestysmenettelyt muuta edellytä.
   5.   Sellaisiin muihin kuin 4 kohdassa tarkoitettuihin sekakomitean päätöksiin, joilla on oikeusvaikutuksia, unionin ja sen jäsenvaltioiden kannan hyväksyvät neuvosto, määräenemmistöllä komission ehdotuksesta, jolleivät Euroopan unionista tehdyssä sopimuksessa ja Euroopan unionin toiminnasta tehdyssä sopimuksessa määrätyt sovellettavat äänestysmenettelyt muuta edellytä, ja jäsenvaltiot.
   5 artikla
   Riitojen ratkaiseminen
   1.   Komissio edustaa unionia sopimuksen 23 artiklan mukaisissa riitojenratkaisumenettelyissä.
   2.   Neuvosto tekee komission ehdotuksesta määräenemmistöllä päätöksen sopimuksen 23 artiklan 7 kohdan mukaisesta etuuksien soveltamisen keskeyttämisestä.
   3.   Komissio, joka kuulee neuvoston nimeämää jäsenvaltioiden edustajien erityiskomiteaa, päättää kaikista muista sopimuksen 23 artiklan nojalla toteutettavista tarvittavista toimista asioissa, jotka kuuluvat unionin toimivaltaan.
   6 artikla
   Ilmoittaminen komissiolle
   1.   Jäsenvaltioiden on ilmoitettava viipymättä komissiolle kaikista Israelin valtion lentoyhtiön luvan epäämistä, kokonaan tai tilapäisesti peruuttamista taikka rajoittamista koskevista päätöksistä, joita ne aikovat tehdä sopimuksen 4 artiklan nojalla.
   2.   Jäsenvaltioiden on ilmoitettava viipymättä komissiolle kaikista pyynnöistä tai ilmoituksista, joita ne ovat tehneet tai jotka ne ovat vastaanottaneet sopimuksen 13 artiklan nojalla.
   3.   Jäsenvaltioiden on ilmoitettava viipymättä komissiolle kaikista pyynnöistä tai ilmoituksista, joita ne ovat tehneet tai jotka ne ovat vastaanottaneet sopimuksen 14 artiklan nojalla.
   7 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä joulukuuta 2012.

            Neuvoston puolesta

            Puheenjohtaja

         E. FLOURENTZOU

      (1)  Neuvoston pääsihteeristö julkaisee sopimuksen allekirjoittamispäivän Euroopan unionin virallisessa lehdessä.


title: 2009/72/EY: Komission päätös, tehty 15 päivänä joulukuuta 2008 , maksujärjestelmämarkkinoiden asiantuntijaryhmän perustamisesta

text:
               28.1.2009

               FI

               Euroopan unionin virallinen lehti

               L 24/15

      KOMISSION PÄÄTÖS,
   tehty 15 päivänä joulukuuta 2008,
   maksujärjestelmämarkkinoiden asiantuntijaryhmän perustamisesta
   (2009/72/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Yksi yhteisön tärkeimmistä tavoitteista on varmistaa sisämarkkinoiden asianmukainen toiminta, ja maksupalvelut ovat sisämarkkinoiden olennainen osa. Nykyinen nopea innovointi ja teknologinen edistys huomioon ottaen on tärkeää, että sisämarkkinoilla on moitteettomat, käyttäjäystävälliset, tehokkaat ja turvalliset maksujärjestelmät, mikä on sekä palvelujen tarjoajien että käyttäjien edun mukaista.

               (2)

               Paremman sääntelyn periaatteiden mukaisesti komissio kiinnittää maksujärjestelmäpolitiikan kehittämisessä suurta huomiota eri sidosryhmien, erityisesti maksupalvelujen tarjoajien ja käyttäjien, asianmukaiseen kuulemiseen. Tätä varten komissio voi tarvita asiantuntijoista koostuvan neuvoa-antavan elimen asiantuntemusta.

               (3)

               Tämän vuoksi on tarpeen perustaa maksujärjestelmiä käsittelevä asiantuntijaryhmä ja määritellä sen tehtävät ja kokoonpano.

               (4)

               Kuten vuosien 2005–2010 rahoituspalvelupolitiikkaa käsittelevässä valkoisessa kirjassa todetaan, komissio pitää hyvin tärkeänä, että myös käyttäjätahot ovat ryhmässä oikeassa suhteessa edustettuina. Sen vuoksi ryhmän pitäisi auttaa komissiota hyötymään sidosryhmien kaikkein tarkoituksenmukaisimmasta edustuksesta.

               (5)

               Ryhmän olisi koostuttava henkilöistä, joilla on vaadittu asiantuntemus maksujärjestelmien alalta. Siinä olisi kuitenkin oltava ainoastaan yksityisen sektorin sidosryhmien edustajia, sillä viranomaisilla ja keskuspankeilla on oma neuvoa-antava ryhmänsä maksujärjestelmien alalla.

               (6)

               Ryhmän pitäisi avustaa komissiota maksujärjestelmäpolitiikan valmistelussa ja toteutuksessa.

               (7)

               Olisi annettava uuden ryhmän jäseniin sovellettavat tietojen luovuttamista koskevat säännöt, sanotun kuitenkaan rajoittamatta komission sisäisiin menettelysääntöihin komission päätöksellä 2001/844/EY, EHTY, Euratom (1) liitettyjen turvallisuussäännösten soveltamista.

               (8)

               Ryhmän jäsenten henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (2) säännöksiä,

         ON PÄÄTTÄNYT SEURAAVAA:
   1 artikla
   Maksujärjestelmämarkkinoiden asiantuntijaryhmä
   Perustetaan maksujärjestelmämarkkinoiden asiantuntijaryhmä, jäljempänä ”ryhmä”.
   2 artikla
   Tehtävät
   Ryhmän tehtävänä on:

               a)

               avustaa komissiota maksujärjestelmiä koskevien säädösten ja toimintapoliittisten aloitteiden valmistelussa, mukaan lukien maksualaan ja maksuvälineiden käyttäjiin liittyvät petostentorjuntakysymykset;

               b)

               tarjota näkemyksiä kyseisen toimintapolitiikan käytännön toteutuksesta;

               c)

               vaihtaa näkemyksiä ajan tasalla olevista parhaista käytänteistä ja varmistaa mahdollisten markkinaongelmien seuranta.

         3 artikla
   Kuuleminen
   Komissio voi kuulla ryhmää kaikista mahdollisista maksujärjestelmiä koskevista seikoista, mukaan lukien maksualaan ja maksuvälineiden käyttäjiin liittyvät petostentorjuntakysymykset.
   4 artikla
   Kokoonpano – Jäsenten nimittäminen
   1.   Ryhmässä on enintään 50 jäsentä.
   2.   Komissio nimittää ryhmän jäsenet 2 artiklassa tarkoitetun alan asiantuntijoista seuraavilta tahoilta saadun kiinnostuksenilmaisupyynnön jälkeen:

               a)

               maksualan edustajat, mukaan lukien yritykset ja järjestöt;

               b)

               maksuvälineiden käyttäjien edustajat, mukaan lukien yritykset ja järjestöt;

               c)

               maksuvälinepetosten torjuntaan tiiviisti osallistuvien yksityisten laitosten edustajat;

               d)

               henkilöt, joilla on akateeminen tausta tai tunnustettu asiantuntemus 2 artiklassa tarkoitetulla alalla.

         3.   Edellä 2 kohdassa tarkoitettujen jäsenten on kirjallisesti ilmoitettava kiinnostuksestaan osallistua ryhmään.
   4.   Komissio arvioi asiantuntijoiden soveltuvuuden seuraavin kriteerein:

               a)

               merkityksellinen todistettavissa oleva tietämys ja asiantuntemus ryhmän toimeksiannon alalla;

               b)

               tuore käytännön osaaminen tai kokemus;

               c)

               rahoitusalalla tyypillisesti käytettävän kielen sellainen taito, joka mahdollistaa osallistumisen keskusteluihin ja raporttien laatimiseen kyseisellä kielellä.

         Kiinnostuksenilmaisuun on liitettävä tarvittavat asiakirjat osoitukseksi siitä, että ehdotettu asiantuntija täyttää tässä kohdassa esitetyt kriteerit.
   5.   Komissio nimittää jäsenet ottaen huomioon tarpeen saada ryhmään edustus kaikilta intressitahoilta. Lisäksi komissio varmistaa saatujen ehdotusten pohjalta käyttäjätahojen oikeasuhteisen edustuksen, laajan maantieteellisen edustavuuden ja tasapainoisen sukupuolijakauman.
   6.   Sopivina pidetyt hakijat, joita ei heti nimitetä ryhmään, voidaan lisätä varallaololuetteloon, jota komissio voi käyttää nimittäessään korvaavia jäseniä.
   7.   Jäseniin sovelletaan seuraavaa:

               a)

               maksualan, maksuvälineiden käyttäjien tai maksuvälinepetosten torjuntaan tiivisti osallistuvien yksityisten laitosten ehdottamat jäsenet nimitetään sidosryhmien edustajina;

               b)

               jäsenet, joilla on akateeminen tausta tai tunnustettu asiantuntemus, nimitetään yksityishenkilöinä;

               c)

               ryhmän jäsenten toimikausi alkaa ryhmän ensimmäisestä kokouksesta; jäsenet jatkavat tehtävässään, kunnes heidän tilalleen nimetään uusi jäsen tai heidän toimikautensa päättyy;

               d)

               jäsenille, jotka eivät enää pysty osallistumaan tuloksellisesti ryhmän työhön, jotka eroavat tai jotka eivät noudata tässä artiklassa tai perustamissopimuksen 287 artiklassa mainittuja edellytyksiä, voidaan nimittää seuraaja jäljellä olevaksi toimikaudeksi;

               e)

               yksityishenkilöinä nimitettyjen jäsenten on joka vuosi allekirjoitettava sitoumus toimimisesta yleisen edun hyväksi sekä ilmoitus siitä, onko heillä sidonnaisuuksia, jotka voivat vaarantaa heidän riippumattomuutensa;

               f)

               jäsenten nimet julkaistaan Euroopan komission asiantuntijaryhmien rekisterissä sekä sisämarkkinoiden ja palvelujen pääosaston internetsivuilla; jäsenten nimet kerätään, käsitellään ja julkaistaan asetuksen (EY) N:o 45/2001 mukaisesti.

         5 artikla
   Toiminta
   1.   Komission edustaja toimii asiantuntijaryhmän puheenjohtajana.
   2.   Ryhmä voi komission kanssa asiasta sovittuaan perustaa alaryhmiä tarkastelemaan tiettyjä aiheita ryhmän määrittelemien tehtävien mukaisesti. Alaryhmät lakkautetaan heti, kun ne ovat suorittaneet niille asetetut tehtävät.
   3.   Komission edustaja voi kutsua asiantuntijoita ja tarkkailijoita, joilla on alan erityistietämystä, osallistumaan ryhmän ja sen alaryhmien työhön.
   4.   Tietoja, jotka on saatu ryhmän tai alaryhmän toimintaan osallistumisen kautta, ei saa paljastaa, jos komissio katsoo tietojen olevan luottamuksellisia.
   5.   Ryhmä ja sen alaryhmät kokoontuvat yleensä komission tiloissa komission päättämässä kokoonpanossa ja komission päättäminä aikoina. Komissio huolehtii asiantuntijaryhmän sihteeristön tehtävistä. Komission virkamiehet, joita asia koskee, voivat olla läsnä ryhmän ja sen alaryhmien kokouksissa.
   6.   Ryhmä vahvistaa työjärjestyksensä komission laatiman työjärjestysmallin pohjalta.
   7.   Komissio voi julkaista internetissä ryhmän tiivistelmiä, päätelmiä, päätelmien osia tai valmisteluasiakirjoja kyseisen asiakirjan alkukielellä.
   6 artikla
   Kokouskulut
   1.   Komissio korvaa jäsenten, asiantuntijoiden ja tarkkailijoiden matkakulut ja soveltuvin osin myös oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
   2.   Jäsenille, asiantuntijoille ja tarkkailijoille ei makseta palkkiota tehtävien hoidosta.
   3.   Kokouskulut korvataan komission vastuuyksiköiden ryhmälle varaaman vuositalousarvion rajoissa.

      Tehty Brysselissä 15 päivänä joulukuuta 2008.

            Komission puolesta

         Charlie McCREEVY

            Komission jäsen

      (1)  EYVL L 317, 3.12.2001, s. 1.

      (2)  EYVL L 8, 12.1.2001, s. 1.


Tärkeä oikeudellinen huomautus

|

Neuvoston päätös 2012/768/YUTP, annettu 9 päivänä maaliskuuta 2012 , puitteiden luomista entisen Jugoslavian tasavallan Makedonian osallistumiselle Euroopan unionin kriisinhallintaoperaatioihin koskevan Euroopan unionin ja entisen Jugoslavian tasavallan Makedonian välisen sopimuksen allekirjoittamisesta ja tekemisestä - Euroopan unionin ja entisen Jugoslavian tasavallan Makedonian sopimus puitteiden luomisesta entisen Jugoslavian tasavallan Makedonian osallistumiselle Euroopan unionin kriisinhallintaoperaatioihin

Virallinen lehti nro L 338 , 12/12/2012 s. 0001 - 0010

		Neuvoston päätös 2012/768/YUTP,annettu 9 päivänä maaliskuuta 2012,puitteiden luomista entisen Jugoslavian tasavallan Makedonian osallistumiselle Euroopan unionin kriisinhallintaoperaatioihin koskevan Euroopan unionin ja entisen Jugoslavian tasavallan Makedonian välisen sopimuksen allekirjoittamisesta ja tekemisestäEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 37 artiklan,ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 5 ja 6 kohdan,ottaa huomioon unionin ulkoasioiden ja turvallisuuspolitiikan korkean edustajan, jäljempänä "korkea edustaja", ehdotuksen,sekä katsoo seuraavaa:(1) Edellytykset kolmansien valtioiden osallistumiselle Euroopan unionin kriisinhallintaoperaatioihin olisi vahvistettava sopimuksessa, jolla luodaan puitteet tällaiselle mahdolliselle tulevalle osallistumiselle, sen sijaan, että edellytykset määriteltäisiin tapauskohtaisesti kunkin operaation osalta.(2) Neuvoston tehtyä 26 päivänä huhtikuuta 2010 päätöksen neuvottelujen aloittamista koskevasta valtuutuksesta, korkea edustaja on neuvotellut Euroopan unionin ja entisen Jugoslavian tasavallan Makedonian välisen sopimuksen puitteiden luomisesta entisen Jugoslavian tasavallan Makedonian osallistumiselle Euroopan unionin kriisinhallintaoperaatioihin, jäljempänä "sopimus".(3) Sopimus olisi hyväksyttävä,ON HYVÄKSYNYT TÄMÄN PÄÄTÖKSEN:1 artiklaHyväksytään Euroopan unionin puolesta puitteiden luomista entisen Jugoslavian tasavallan Makedonian osallistumiselle Euroopan unionin kriisinhallintaoperaatioihin koskeva Euroopan unionin ja entisen Jugoslavian tasavallan Makedonian välinen sopimus.Sopimuksen teksti on liitetty tähän päätökseen.2 artiklaNeuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.3 artiklaNeuvoston puheenjohtaja tekee sopimuksen 16 artiklan 1 kohdassa määrätyn ilmoituksen unionin puolesta.4 artiklaTämä päätös tulee voimaan päivänä, jona se hyväksytään.Tehty Brysselissä 9 päivänä maaliskuuta 2012.Neuvoston puolestaPuheenjohtajaI. Auken--------------------------------------------------+++++ TIFF +++++COUNCIL OF THE EUROPEAN UNIONBrussels, 29 October 2012H.E. Mr. Nikola POPOSKI,Minister of Foreign Affairsof the former Yugoslav Republic of Macedonia.Sir,I have the honour to propose that, if it is acceptable to your Government, this letter and your confirmation shall together take the place of signature of the Agreement between the European Union and the former Yugoslav Republic of Macedonia establishing a framework for the participation of the former Yugoslav Republic of Macedonia in European Union crisis management operations.The text of the aforementioned Agreement, herewith annexed, has been approved for signature and conclusion, on behalf of the European Union, by a decision of the Council of the European Union on 9 March 2012 and is, consequently, binding on the Union. Pending its entry into force, this Agreement, in accordance with its Article 16.2, shall be provisionally applied from today’s date.Please accept, Sir, the assurance of my highest consideration.For the European Union+++++ TIFF +++++Pierre VimontExecutive Secretary GeneralEuropean External Action ServiceEncl.175 Rue de la Loi,1048 Brussels, Belgium--------------------------------------------------KÄÄNNÖSEuroopan unionin ja entisen Jugoslavian tasavallan Makedoniansopimuspuitteiden luomisesta entisen Jugoslavian tasavallan Makedonian osallistumiselle Euroopan unionin kriisinhallintaoperaatioihinEUROOPAN UNIONI (EU)sekäENTINEN JUGOSLAVIAN TASAVALTA MAKEDONIAtoisaalta,jäljempänä "osapuolet",JOTKA KATSOVAT SEURAAVAA:(1) Euroopan unioni (EU) voi päättää toteuttaa toimia kriisinhallinnan alalla.(2) Euroopan unioni päättää, pyydetäänkö kolmansia valtioita osallistumaan EU:n kriisinhallintaoperaatioon. Entinen Jugoslavian tasavalta Makedonia voi hyväksyä Euroopan unionin esittämän pyynnön ja tehdä osallistumista koskevan tarjouksen. Tällöin Euroopan unioni päättää tämän osallistumistarjouksen hyväksymisestä.(3) Edellytykset entisen Jugoslavian tasavallan Makedonian osallistumiselle EU:n kriisinhallintaoperaatioihin olisi määritettävä sopimuksessa mahdollista tulevaa osallistumista koskevien puitteiden luomisesta sen sijaan, että nämä edellytykset määritettäisiin kunkin tällaisen operaation osalta tapauskohtaisesti.(4) Tällainen sopimus ei saisi vaikuttaa Euroopan unionin päätöksenteon riippumattomuuteen eikä sillä saisi rajoittaa sen päätöksen tapauskohtaista luonnetta, joka tehdään osallistumisesta EU:n kriisinhallintaoperaatioon.(5) Tällaisen sopimuksen olisi koskettava vain tulevia EU:n kriisinhallintaoperaatioita, eikä se saisi vaikuttaa olemassa oleviin sopimuksiin, joilla säännellään entisen Jugoslavian tasavallan Makedonian osallistumista jo käynnistettyyn EU:n kriisinhallintaoperaatioon,OVAT SOPINEET SEURAAVAA:I JAKSOYLEISET MÄÄRÄYKSET1 artiklaOsallistumiseen liittyvät päätökset1. Kun Euroopan unioni on tehnyt päätöksen pyytää entistä Jugoslavian tasavaltaa Makedoniaa osallistumaan EU:n kriisinhallintaoperaatioon ja kun mainittu valtio on päättänyt osallistua siihen, se toimittaa Euroopan unionille tietoja osallistumistarjouksestaan.2. Euroopan unioni arvioi entisen Jugoslavian tasavallan Makedonian osuuden sen kanssa neuvotellen.3. Euroopan unioni toimittaa entiselle Jugoslavian tasavallalle Makedonialle mahdollisimman pian alustavan arvion sen osuudesta operaation yhteisiin kustannuksiin avustaakseen entistä Jugoslavian tasavaltaa Makedoniaa osallistumistarjouksen laatimisessa.4. Euroopan unioni ilmoittaa arvioinnin tuloksen entiselle Jugoslavian tasavallalle Makedonialle kirjeellä varmistaakseen sen osallistumisen tämän sopimuksen määräysten mukaisesti.2 artiklaPuitteet1. Entinen Jugoslavian tasavalta Makedonia liittyy tämän sopimuksen määräysten ja tarvittavien täytäntöönpanojärjestelyjen mukaisesti neuvoston päätökseen, jolla Euroopan unionin neuvosto päättää, että Euroopan unioni toteuttaa kriisinhallintaoperaation, ja mahdollisiin päätöksiin, joilla Euroopan unionin neuvosto päättää jatkaa EU:n kriisinhallintaoperaatiota.2. Entisen Jugoslavian tasavallan Makedonian osallistuminen EU:n kriisinhallintaoperaatioon ei vaikuta Euroopan unionin päätöksenteon riippumattomuuteen.3 artiklaHenkilöstön ja joukkojen asema1. Entisen Jugoslavian tasavallan Makedonian EU:n siviilikriisinhallintaoperaatioon lähettämän henkilöstön ja/tai EU:n sotilaalliseen kriisinhallintaoperaatioon lähettämien joukkojen asemaan sovelletaan sopimusta joukkojen/operaation henkilöstön asemasta, jos sellainen on tehty Euroopan unionin ja sen valtion tai niiden valtioiden välillä, jossa tai joissa operaatio toteutetaan.2. Sen valtion tai niiden valtioiden, jossa tai joissa EU:n kriisinhallintaoperaatio toteutetaan, ulkopuolella sijaitseviin esikunta- tai johtoyksiköihin lähetetyn henkilöstön asemaan sovelletaan kyseisten esikunta- tai johtoyksiköiden ja entisen Jugoslavian tasavallan Makedonian välisiä järjestelyjä.3. Entinen Jugoslavian tasavalta Makedonia käyttää lainkäyttövaltaansa EU:n kriisinhallintaoperaatioon osallistuvaan henkilöstöönsä, sanotun kuitenkaan rajoittamatta 1 kohdassa tarkoitetun joukkojen/operaation asemasta tehdyn sopimuksen soveltamista. Tapauksissa, joissa entisen Jugoslavian tasavallan Makedonian joukot toimivat Euroopan unionin jäsenvaltion aluksessa tai ilma-aluksessa, lainkäyttövaltaa käyttää tämä jäsenvaltio sisäisten lakiensa ja menettelyjensä mukaisesti.4. Entinen Jugoslavian tasavalta Makedonia vastaa kaikista EU:n kriisinhallintaoperaatioon osallistumiseen liittyvien, sen henkilöstön jäsenen esittämien tai jäsentä koskevien vaatimusten ratkaisemisesta ja huolehtii lainsäädäntönsä ja määräystensä mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen henkilöstöön kuuluvaa vastaan.5. Osapuolet sopivat luopuvansa sopimukseen perustuvia vaatimuksia lukuun ottamatta kaikista vaatimuksista toisiaan kohtaan sellaisen omaisuuden vahingoittumisen, menetyksen tai tuhoutumisen vuoksi, jonka jompikumpi osapuoli omistaa tai jota jompikumpi osapuoli käyttää, tai jommankumman osapuolen henkilöstön loukkaantumisen tai kuoleman vuoksi, joka on aiheutunut henkilöstön suorittaessa tämän sopimuksen mukaisiin toimiin liittyviä virallisia tehtäviään, paitsi jos on kyse törkeästä huolimattomuudesta tai tahallisesta laiminlyönnistä.6. Entinen Jugoslavian tasavalta Makedonia sitoutuu antamaan tämän sopimuksen allekirjoittamisen yhteydessä julistuksen, jossa se luopuu korvausvaatimuksista sellaista valtiota kohtaan, joka osallistuu sellaiseen EU:n kriisinhallintaoperaatioon, johon entinen Jugoslavian tasavalta Makedonia osallistuu.7. Euroopan unioni sitoutuu varmistamaan, että Euroopan unionin jäsenvaltiot antavat tämän sopimuksen allekirjoituksen yhteydessä julistuksen, joka koskee vaatimuksista luopumista, siltä osin kuin on kyse entisen Jugoslavian tasavallan Makedonian tulevasta osallistumisesta EU:n kriisinhallintaoperaatioon.4 artiklaTurvallisuusluokitellut tiedotEntisen Jugoslavian tasavallan Makedonian hallituksen ja Euroopan unionin välillä Skopjessa 25 päivänä maaliskuuta 2005 tehtyä turvallisuusluokiteltujen tietojen vaihtamiseen sovellettavia turvallisuusmenettelyjä koskevaa sopimusta sovelletaan EU:n kriisinhallintaoperaatioiden yhteydessä.II JAKSOMÄÄRÄYKSET OSALLISTUMISESTA SIVIILIKRIISINHALLINTAOPERAATIOIHIN5 artiklaEU:n siviilikriisinhallintaoperaatioon lähetetty henkilöstö1. Entinen Jugoslavian tasavalta Makedoniaa) varmistaa, että sen EU:n siviilikriisinhallintaoperaatioon lähettämä henkilöstö noudattaa tehtäväänsä suorittaessaan- edellä 2 artiklan 1 kohdassa tarkoitettua neuvoston päätöstä ja siihen tehtyjä muutoksia,- operaatiosuunnitelmaa,- täytäntöönpanotoimenpiteitä.b) antaa EU:n siviilikriisinhallintaoperaation johtajalle, jäljempänä "operaation johtaja", sekä unionin ulkoasioiden ja turvallisuuspolitiikan korkealle edustajalle, jäljempänä "korkea edustaja", ajoissa tiedon kaikista muutoksista, jotka koskevat sen osallistumista EU:n siviilikriisinhallintaoperaatioon.2. EU:n siviilikriisinhallintaoperaatioon lähetettävälle henkilöstölle suoritetaan terveystarkastus, heidät rokotetaan ja entisen Jugoslavian tasavallan Makedonian toimivaltainen viranomainen vahvistaa lääkärintodistuksella heidän sopivuutensa tehtäviin. EU:n siviilikriisinhallintaoperaatioon lähetetyn henkilöstön jäsenen on esitettävä jäljennös tästä todistuksesta.6 artiklaJohtamisjärjestely1. Osallistuvan valtion lähettämä henkilöstö suorittaa tehtävänsä ja käyttäytyy yksinomaan EU:n siviilikriisinhallintaoperaation etujen mukaisesti.2. Kaikki henkilöstön jäsenet pysyvät edelleen täysin kansallisten viranomaistensa alaisina.3. Kansalliset viranomaiset siirtävät operatiivisen johtosuhteen Euroopan unionille.4. Operaation johtaja vastaa EU:n siviilikriisinhallintaoperaatiosta ja hänelle kuuluu sitä koskeva käsky- ja valvontavalta sen paikan päällä toteuttamisen tasolla.5. Operaation johtaja johtaa EU:n siviilikriisinhallintaoperaatiota ja vastaa sen päivittäisestä hallinnosta.6. Entisellä Jugoslavian tasavallalla Makedonialla on operaation päivittäisessä toteuttamisessa samat oikeudet ja velvoitteet kuin operaatioon osallistuvilla Euroopan unionin jäsenvaltioilla 2 artiklan 1 kohdassa tarkoitettujen oikeudellisten välineiden mukaisesti.7. Operaation johtaja vastaa EU:n siviilikriisinhallintaoperaatioon osallistuvan henkilöstön kurinpidollisesta valvonnasta. Asianomainen kansallinen viranomainen toteuttaa tarvittaessa kurinpitotoimia.8. Entinen Jugoslavian tasavalta Makedonia nimeää yhteyspisteen, joka edustaa sen kansallista osastoa operaatiossa. Yhteyspiste raportoi operaation johtajalle kansallisista asioista ja vastaa osastonsa päivittäisestä kurinpidosta.9. Päätöksen operaation lopettamisesta tekee Euroopan unioni, joka kuulee entistä Jugoslavian tasavaltaa Makedoniaa ennen päätöksen tekemistä, jos tämä osallistuu yhä EU:n siviilikriisinhallintaoperaatioon sen lopettamispäivänä.7 artiklaRahoitusnäkökohdat1. Osallistuva valtio vastaa kaikista operaatioon osallistumiseensa liittyvistä kustannuksista lukuun ottamatta operaation toimintatalousarvion mukaisia toimintamenoja, sanotun kuitenkaan rajoittamatta 8 artiklan soveltamista.2. Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, entinen Jugoslavian tasavalta Makedonia maksaa korvauksen 3 artiklan 1 kohdassa tarkoitetussa operaation henkilöstön asemaa koskevassa sopimuksessa määrättyjen ehtojen mukaisesti, jos sen on todettu olevan vastuussa tapahtumasta.8 artiklaToimintatalousarvioon osallistuminen1. Entinen Jugoslavian tasavalta Makedonia osallistuu EU:n siviilikriisinhallintaoperaation toimintatalousarvion rahoittamiseen.2. Tällainen rahoitusosuus toimintatalousarvioon lasketaan soveltaen seuraavista kaavoista sitä, joka johtaa pienempään määrään:a) se osuus viitteellisestä määrästä, joka määritellään suhteessa entisen Jugoslavian tasavallan Makedonian BKTL:n osuuteen kaikkien operaation toimintatalousarvioon osallistuvien valtioiden BKTL:ien kokonaismäärästä; taib) se osuus toimintatalousarvion viitteellisestä määrästä, joka määritetään suhteessa entisen Jugoslavian tasavallan Makedonian operaatioon osallistuvan henkilöstön lukumäärän osuuteen kaikkien operaatioon osallistuvien valtioiden henkilöstön kokonaismäärästä.3. Sen estämättä, mitä 1 ja 2 kohdassa määrätään, osallistuva valtio ei osallistu Euroopan unionin jäsenvaltioiden henkilöstölle maksettavien päivärahojen rahoittamiseen.4. Sen estämättä, mitä 1 kohdassa määrätään, Euroopan unioni vapauttaa periaatteessa osallistuvan valtion yksittäisen EU:n siviilikriisinhallintaoperaation rahoitukseen osallistumisesta, kun:a) Euroopan unioni päättää, että entisen Jugoslavian tasavallan Makedonian tarjoama osuus on merkittävä ja asianomaisen operaation kannalta keskeinen; taib) entisen Jugoslavian tasavallan Makedonian BKTL henkeä kohti ei ylitä minkään EU:n jäsenvaltion BKTL:ää henkeä kohti.5. Operaation johtajan ja entisen Jugoslavian tasavallan Makedonian asianomaisen hallinnollisen yksikön välillä allekirjoitetaan järjestely, joka koskee entisen Jugoslavian tasavallan Makedonian osuuksien suorittamista EU:n siviilikriisinhallintaoperaation toimintatalousarvioon. Tähän järjestelyyn sisällytetään määräykset muun muassa seuraavista kysymyksistä:a) kyseessä oleva määrä,b) rahoitusosuuden maksamista koskevat järjestelyt,c) tilintarkastusmenettely.III JAKSOMÄÄRÄYKSET OSALLISTUMISESTA SOTILAALLISIIN KRIISINHALLINTAOPERAATIOIHIN9 artiklaOsallistuminen EU:n sotilaalliseen kriisinhallintaoperaatioon1. Entinen Jugoslavian tasavalta Makedonia varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtäväänsä suorittaessaan:a) edellä 2 artiklan 1 kohdassa tarkoitettua neuvoston päätöstä ja siihen tehtyjä muutoksia,b) operaatiosuunnitelmaa,c) täytäntöönpanotoimenpiteitä.2. Osallistuvien valtioiden lähettämä henkilöstö suorittaa tehtävänsä ja käyttäytyy yksinomaan EU:n sotilaallisen kriisinhallintaoperaation etujen mukaisesti.3. Entinen Jugoslavian tasavalta Makedonia antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.10 artiklaJohtamisjärjestely1. Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet pysyvät edelleen täysin kansallisten viranomaistensa alaisina.2. Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle, jolla on oikeus siirtää toimivaltaansa toiselle henkilölle.3. Entisellä Jugoslavian tasavallalla Makedonialla on operaation päivittäisessä toteuttamisessa samat oikeudet ja velvollisuudet kuin operaatioon osallistuvilla Euroopan unionin jäsenvaltioilla.4. EU:n operaation komentaja voi entistä Jugoslavian tasavaltaa Makedoniaa kuultuaan milloin tahansa pyytää osallistuvan valtion osuuden pois vetämistä.5. Entinen Jugoslavian tasavalta Makedonia nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista kysymyksistä ja vastaa entisen Jugoslavian tasavallan Makedonian osaston päivittäisestä kurinpidosta.11 artiklaRahoitusnäkökohdat1. Osallistuva valtio vastaa kaikista operaatioon osallistumiseensa liittyvistä kustannuksista, jolleivät kustannukset kuulu yhteisesti rahoitettaviin tämän sopimuksen 2 artiklan 1 kohdassa tarkoitettujen oikeudellisten välineiden sekä Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, 19 päivänä joulukuuta 2011 annetun neuvoston päätöksen 2011/871/YUTP (Athena) [1] mukaisesti, sanotun kuitenkaan rajoittamatta tämän sopimuksen 12 artiklan soveltamista.2. Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, entinen Jugoslavian tasavalta Makedonia maksaa korvauksen 3 artiklan 1 kohdassa tarkoitetussa joukkojen asemaa koskevassa sopimuksessa määrättyjen ehtojen mukaisesti, jos sen on todettu olevan vastuussa tapahtumasta.12 artiklaYhteisiin kustannuksiin osallistuminen1. Entinen Jugoslavian tasavalta Makedonia osallistuu EU:n sotilaallisen kriisinhallintaoperaation yhteisten kustannusten rahoittamiseen.2. Tällainen rahoitusosuus yhteisistä kustannuksista lasketaan soveltaen seuraavista kaavoista sitä, joka johtaa pienempään määrään:a) se osuus yhteisistä kustannuksista, joka määritellään suhteessa entisen Jugoslavian tasavallan Makedonian BKTL:n osuuteen kaikkien operaation yhteisiin kustannuksiin osallistuvien valtioiden BKTL:ien kokonaismäärästä; taib) se osuus yhteisistä kustannuksista, joka määritellään suhteessa entisen Jugoslavian tasavallan Makedonian operaatioon osallistuvan henkilöstön lukumäärän osuuteen kaikkien operaatioon osallistuvien valtioiden henkilöstön kokonaismäärästä.Jos entinen Jugoslavian tasavalta Makedonia lähettää henkilöstöä vain operaatioesikuntaan tai joukkojen esikuntaan, ensimmäisen alakohdan b alakohdan mukaista kaavaa sovellettaessa käytetään perusteena entisen Jugoslavian tasavallan Makedonian henkilöstön osuutta kyseisen esikunnan henkilöstön kokonaismäärästä. Muissa tapauksissa perusteena käytetään osallistuvan valtion lähettämän henkilöstön lukumäärän suhdetta operaation koko henkilöstön lukumäärään.3. Sen estämättä, mitä 1 kohdassa määrätään, Euroopan unioni vapauttaa periaatteessa osallistuvan valtion yksittäisen EU:n sotilaallisen kriisinhallintaoperaation yhteisiin kustannuksiin osallistumisesta, kun:a) Euroopan unioni päättää, että entinen Jugoslavian tasavalta Makedonia tarjoaa voimavaroihin merkittävän osuuden, joka on operaation kannalta keskeinen; taib) entisen Jugoslavian tasavallan Makedonian BKTL henkeä kohti ei ylitä minkään EU:n jäsenvaltion BKTL:ää henkeä kohti.4. Neuvoston päätöksessä 2011/871/YUTP tarkoitetun hallinnoijan ja entisen Jugoslavian tasavallan Makedonian toimivaltaisten hallintoviranomaisten välillä sovitaan järjestelystä. Tässä järjestelyssä määrätään muun muassa seuraavista asioista:a) kyseessä oleva määrä,b) rahoitusosuuden maksamista koskevat järjestelyt,c) tilintarkastusmenettely.IV JAKSOLOPPUMÄÄRÄYKSET13 artiklaSopimuksen täytäntöönpanojärjestelytTämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan korkean edustajan sekä entisen Jugoslavian tasavallan Makedonian asiaankuuluvien viranomaisten välillä, sanotun kuitenkaan rajoittamatta 8 artiklan 5 kohdan ja 12 artiklan 4 kohdan määräysten soveltamista.14 artiklaNoudattamatta jättäminenMikäli osapuoli ei noudata tässä sopimuksessa määrättyjä velvoitteitaan, toisella osapuolella on oikeus saattaa tämä sopimus päättymään ilmoitettuaan asiasta kirjallisesti yhtä kuukautta edeltäkäsin.15 artiklaRiitojen ratkaiseminenTämän sopimuksen tulkintaan tai soveltamiseen liittyvät riidat ratkaistaan osapuolten välillä diplomaattisin keinoin.16 artiklaVoimaantulo1. Tämä sopimus tulee voimaan sitä seuraavan kuukauden ensimmäisenä päivänä, jona osapuolet ovat ilmoittaneet toisilleen, että sopimuksen voimaantuloa varten tarvittavat sisäiset oikeudelliset menettelyt on saatettu päätökseen.2. Tätä sopimusta sovelletaan väliaikaisesti sen allekirjoittamispäivästä alkaen.3. Tätä sopimusta tarkastellaan uudelleen säännöllisesti.4. Tätä sopimusta voidaan muuttaa osapuolten keskinäisen kirjallisen sopimuksen perusteella.5. Kumpi tahansa osapuoli voi sanoa tämän sopimuksen irti toiselle osapuolelle annetulla kirjallisella irtisanomisilmoituksella. Irtisanominen tulee voimaan kuusi kuukautta sen jälkeen, kun toinen osapuoli on vastaanottanut ilmoituksen.Tehty Brysselissä kahdentenakymmenentenäyhdeksäntenä päivänä lokakuuta vuonna kaksituhattakaksitoista englannin kielellä kahtena kappaleena.[1] EUVL L 343, 23.12.2011, s. 35.--------------------------------------------------+++++ TIFF +++++РЕПУБЛИКА МАКЕДОНИЈАМИНИСТЕРСТВО ЗА НАДВОРЕШНИ РАБОТИREPUBLIC PF MACEDONIAMINISTRY OF FOREIGN AFFAIRSМинистер/ MinisterBrussels, 29 October 2012Sir,On behalf of the Government of the Republic of Macedonia I have the honour to acknowledge receipt of your letter dated 29 of October 2012 regarding the signature of the Agreement between the Republic of Macedonia and the European Union establishing a framework for the participation of the Republic of Macedonia in European Union crisis management operations.I hereby confirm that the Government of the Republic of Macedonia agrees with the provisions of the aforementioned Agreement, and considers the said Agreement as being signed with your letter and this letter of confirmation.However, I declare that the Republic of Macedonia does not accept the denomination used for my country in the text of the above-mentioned Agreement having in view that the constitutional name of my country is the Republic of Macedonia.Please accept, Sir, the assurances of my highest consideration.Nikola Poposki+++++ TIFF +++++ToMr. Pierre VimontExecutive Secretary GeneralEuropean External Action ServiceCOUNCIL OF THE EUROPEAN UNION--------------------------------------------------+++++ TIFF +++++COUNCIL OF THE EUROPEAN UNIONBrussels, 29 October 2012H.E. Mr. Nikola POPOSKI,Minister of Foreign Affairsof the former Yugoslav Republic of Macedonia.Sir,I have the honour to acknowledge receipt of your letter of today's date.The European Union notes that the Exchange of Letters between the European Union and the former Yugoslav Republic of Macedonia, which takes the place of signature of the Agreement between the European Union and the former Yugoslav Republic of Macedonia establishing a framework for the participation of the former Yugoslav Republic of Macedonia in European Union crisis management operations, has been accomplished and that this cannot be interpreted as acceptance or recognition by the European Union in whatever form or content of a denomination other than the "former Yugoslav Republic of Macedonia".Please accept, Sir, the assurance of my highest consideration.For the European Union+++++ TIFF +++++Pierre VimontExecutive Secretary GeneralEuropean External Action Service175 Rue de la Loi,1048 Brussels, Belgium--------------------------------------------------JULISTUKSETEuroopan unionin jäsenvaltioiden julistus:"Ne Euroopan unionin jäsenvaltiot, jotka soveltavat Euroopan unionin neuvoston päätöstä, joka koskee sellaista EU:n kriisinhallintaoperaatiota, johon entinen Jugoslavian tasavalta Makedonia osallistuu, pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan esittämästä entiselle Jugoslavian tasavallalle Makedonialle korvausvaatimuksia niiden lähettämän henkilöstön jäsenen loukkaantumisen, kuoleman tai sellaisen omaisuuden vahingoittumisen tai menetyksen johdosta, jonka ne omistavat ja jota EU:n kriisinhallintaoperaatio käyttää,- jos loukkaantumisen, kuoleman, vahingon tai menetyksen on aiheuttanut entisestä Jugoslavian tasavallasta Makedoniasta olevan henkilöstön jäsen suorittaessaan EU:n kriisinhallintaoperaatioon liittyviä tehtäviään, paitsi jos on kyse törkeästä huolimattomuudesta tai tahallisesta laiminlyönnistä,- tai jos loukkaantuminen, kuolema, vahinko tai menetys on aiheutunut entisen Jugoslavian tasavallan Makedonian omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän entisestä Jugoslavian tasavallasta Makedoniasta olevan EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä."Entisen Jugoslavian tasavallan Makedonian julistus:"Entinen Jugoslavian tasavalta Makedonia, joka soveltaa EU:n kriisinhallintaoperaatiota koskevaa EU:n neuvoston päätöstä, pyrkii oman oikeusjärjestelmänsä mukaisissa rajoissa mahdollisuuksien mukaan luopumaan vaatimuksista EU:n kriisinhallintaoperaatioon osallistuvaa valtiota kohtaan lähettämänsä henkilöstön jäsenen loukkaantumisen, kuoleman johdosta tai sellaisen omaisuuden vahingoittumisen tai menetyksen johdosta, jonka se omistaa ja jota EU:n kriisinhallintaoperaatio käyttää,- jos loukkaantumisen, kuoleman, vahingon tai menetyksen on aiheuttanut henkilöstön jäsen suorittaessaan EU:n kriisinhallintaoperaatioon liittyviä tehtäviään, paitsi jos on kyse törkeästä huolimattomuudesta tai tahallisesta laiminlyönnistä, tai- jos loukkaantuminen, kuolema, vahinko tai menetys on aiheutunut EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä."--------------------------------------------------